ERIPEDAGOOGI AMETIJUHEND
	1. ÜLDOSA

	Õppeasutus
	Tallinna Seli Lasteaed

	Ametikoha nimetus
	Eripedagoog

	Ametisse nimetaja
	Lasteaia direktor

	Vahetu juht
	Direktor ja/või õppejuht

	Kes asendab
	Direktori ja/või õppejuhi poolt määratud töötaja

	Keda asendab
	Direktori ja/või õppejuhi poolt määratud töötajat

	Tööaeg
	Vastavalt töölepingus kindlaksmääratud ametikoha koormusele ja nädala töötundidele
Eripedagoogi erialane hõivatus (koormus) määratakse kindlaks iga õppeaasta alguses vajaduspõhiselt (uued lapsed ja nende eripärad)

	Tööaja jaotus
	Vastavalt lasteaias õppeaasta algul kinnitatud töögraafikule ja töökorraldusreeglitele ning võivad muutuda sõltuvaalt lasteaia õppe- ja kasvatustegevuse korraldamise vajadusest



	2. KVALIFIATSIOONINÕUDED

	Vastavalt Põhikooli- ja gümnaasiumiseadus § 74-1 Kvalifikatsiooninõuded                       (7) Eripedagoogi kvalifikatsiooninõuded on erialane magistrikraad või sellele vastav kvalifikatsioon või eripedagoogi kutse ning eesti keele oskus vastavalt keeleseaduses ja selle alusel kehtestatud nõuetele.



	3. ERIPEDAGOOGI PÕHITEGEVUS

	Eripedagoog on lasteaias erivajadustega lastega tegelev tugispetsialist, kelle tegevuse eesmärk on toetada ja suunata eakaaslastest eristuva lapse arengut, arvestades õppekava nõudeid ja võimalusi.
Eripedagoogi tööosad on.
· lapse erivajaduste märkamine ja hindamine
· õpikeskkonna kohandamine
· õppetegevuse planeerimine ja õpetamine
· eripedagoogiline nõustamine
· koostöö ja arendustegevus
· professionaalne õppimine



	4. ERIPEDAGOOGI TÖÖÜLESANDED

	LAPSE ERIVAJADUSTE MÄRKAMINE JA HINDAMINE
· märkab õppeprotsessis eristuvat last, võttes arvesse eakohast arengut; kogub andmeid lapse varasema arenguloo ja tausta kohta; valib hindamist vajavad valdkonnad ja hindamiseks sobivad meetodid ning materjalid; viib hindamise läbi, üldistab tulemused ning kirjeldab lapse psüühiliste protsesside, kõne, käitumise, teadmiste, õpioskuste jm seisundit; teeb järeldused
· täidab lapse individuaalset arengut kajastavat dokumentatsiooni, sh lähtuvalt hindamistulemustest sõnastab soovitused õpikeskkonna, edasise eripedagoogilise abi sisu ja vormi osas, arvestades õpet reguleerivate õigusaktide nõudeid; määratleb täiendavate uuringute tegemise vajaduse

ÕPIKESKKONNA KOHANDAMINE
· hindab füüsiliste tingimuste sobivust lapse erivajadustega, kohandab ruumilist keskkonda ja vahendeid; juhendab kolleege, lapsi ning vanemaid abivahendite valikul ja kasutamisel
· hindab vaimsete tingimuste sobivust lapse erivajadustega, kohandab õppetegevuse raskusastet ja/või õppekoormust lapsele eduelamuse tagamiseks; juhendab kolleege, vanemaid jõukohase õppega seoses
· hindab sotsiaalsete tingimuste sobivust lapse erivajadustega, kehtestab grupi käitumisreeglid ja toetab laste kaasvastutust positiivse õpikeskkonna arendamisel; juhendab kolleege ja vanemaid õppijate sotsiaalse heaoluga seoses

ÕPPETEGEVUSTE PLANEERIMINE JA ÕPETAMINE
· kavandab hindamise tulemustest lähtudes ja lapse arengupotentsiaali arvestades edasise õppe- ja kasvatustegevuse; kaasab õpieesmärkide seadmisesse võimalusel vanemat ning vajadusel erialaspetsialiste; sõnastab oodatavad õpitulemused
· kavandab eripedagoogilist sekkumist ja koostab/täidab sellekohast dokumentatsiooni; osaleb individuaalse arenduskava (IAK), individuaalse ja/või käitumise tugikava (KTK) koostamisel; toetab kolleege lapsele sobivate eripedagoogiliste võtete ja vahendite valikul
· orienteerub õppevaras; valib ja kohandab olemasolevaid ja/või koostab õppematerjale, arvestades õppekava sisu, lapse eripära ja intellektuaalse omandi kaitse seadust; juhendab õpetajaid õppevara valimisel ja kohandamisel
· viib läbi õppe- ja kasvatustegevusi; kasutab sobivaid eripedagoogilisi võtteid, arvestades lapse eripära; seostab õpetuse igapäevaeluga ja väärtuskasvatusega; toetab õpetajaid erimetoodika rakendamisel; annab vanematele soovitusi õppimise toetamiseks

ERIPEDAGOOGILINE NÕUSTAMINE
· nõustab ja juhendab lapse vanemaid õpikeskkonna kohandamisel ja õppimisel, lähtudes lapse arengutasemest ja -potentsiaalist; selgitab vanematele teiste erialade spetsialistide hinnanguid ja juhendab soovituste elluviimisel; suunab pereliikmed vajadusel teise eriala spetsialisti juurde nõustamisele
· juhendab ja toetab kolleege/teiste erialade spetsialiste lapse erivajaduste märkamisel, lapse arengutaseme ja probleemide väljaselgitamisel ning õppetegevuse kohandamisel lapse erivajadusi arvestavaks; osaleb laste arengut toetavate meeskondade töös; soovitab õpetajatele eripedagoogilisi juhendmaterjale, lähtudes konkreetse lapse eripärast
· nõustab juhtkonda õppeprotsessis eristuvate laste õppe korraldamisel, õpikeskkonna kohandamisel ja laste arengut toetavate meetmete süsteemi loomisel ning kolleegidele koolitusteemade valimisel õppeprotsessis eristuva lapse toetamiseks

KOOSTÖÖ JA ARENDUSTEGEVUS
· osaleb lasteaia arengukava, õppe korraldamise, õppekava ja/või nendega seotud dokumentide koostamisel laste arengu toetamiseks
· teeb koostööd kolleegide ja teiste erialaspetsialistidega õppe- ja kasvatustegevuse planeerimisel, õpetamisel ja analüüsimisel; kaasab vajadusel organisatsiooniväliseid erialaspetsialiste, lähtudes laste eripärast
· tutvustab eripedagoogi tööd erinevatele sihtrühmadele

PROFESSIONAALNE ÕPPIMINE
· kogub tagasisidet oma erialase tegevuse ja selle tulemuste kohta, analüüsib saadud andmeid (sh protsessi) ning vajadusel teeb muudatusi oma töös; määratleb oma koolitusvajaduse, lähtudes eneseanalüüsi tulemustest, laste eripäradest ja lasteaia ja/või riiklikest arengusuundadest
· hoiab end kursis uuendustega eripedagoogika valdkonnas; täiendab oma teadmisi ja oskusi, lähtudes kutse kompetentsuse nõuetest ja eneseanalüüsist, ning rakendab neid erialases töös; jagab teadmisi kolleegidega



	5. ERIPEDAGOOGI ÜLDPÄDEVUSED
· analüüsioskus - hindab kriitiliselt olemasolevat teavet, jagab teabe väiksemateks üksusteks ning näeb detailide taga tervikut; tajub üksiktoimingute või etappide kaugemat eesmärki; loob seoseid, teeb järeldusi
· probleemidega tegelemine - tuvastab ja sõnastab tekkida võivad ning juba tekkinud probleemid, hindab võimalusi ja strateegiaid probleemidele lahenduse leidmiseks; pakub välja parima tegutsemisviisi nende lahendamiseks
· väärtustest lähtumine - juhindub oma töös ja kutsealases tegevuses üldtunnustatud ja tööalastest eetikanõuetest; arvestab ka teiste kutsevaldkondade spetsialistide käitumise aluseks olevate heade tavade ja standarditega
· juhistest ja nõuetest lähtumine - järgib tööd tehes asjakohaseid juhiseid, nõudeid, eeskirju, õigusakte, standardeid jmt
· kohanemisoskus - tuleb probleemideta toime mitmesuguse varieeruvusega; reageerib muutustele ja ootamatustele adekvaatselt ja asjalikult
· stressijuhtimine - mõistab oma tunnete ja käitumise tagamaid, reguleerib oma mõtteid ja emotsioone kriitilistes situatsioonides
· iseseisev tegutsemine - püstitab iseendale ülesandeid ning lahendab need
· eesmärgi saavutamine - teeb eesmärgi saavutamiseks kohaseid valikuid; tegutseb tõhusalt ülesande täitmise või tegevuse lõpuleviimise nimel
· vastutuse võtmine - seostab oma tegevust võimalike tagajärgedega ning vastutab oma kutsetegevuse eest oma tegevusulatuse ja pädevuse piires
· enesereflektsioonioskus - analüüsib iseenda omadusi, tundeid, võimeid ja käitumist.
· suhete loomine ja hoidmine - loob, arendab ja säilitab usaldusväärseid suhteid, arvestades suheldes konteksti ja olukorraga
· suhtlemisoskus - väljendab end arusaadavalt, kohandab oma käitumist ja suhtlemisviisi, lähtudes suhtluspartneri(te)st ning olukorrast
· keeleoskus - kasutab enese suuliseks või kirjalikuks väljendamiseks eesti keelt vastavalt keeleseaduses ja selle alusel kehtestatud nõuetele, kasutab oma valdkonnas kokkulepitud oskuskeele mõisteid ja termineid
· digitaalne kirjaoskus - mõistab ja kasutab digitaalseid süsteeme, tööriistu ja rakendusi ning töötleb digitaalset teavet iseseisva kasutaja tasemel



	6. ERIPEDAGOOGI VASTUTUS 
· vastutab laste elu, tervise ja turvalisuse eest lapse lasteasutuses viibimise ajal, kui lapsed on usaldatud tema hoolde.
· vastutab konstruktiivse koostöö eest lasteaia meeskonnas nõustamistegevuste ning igapäevatoimingute läbiviimisel.
· [bookmark: _GoBack]vastutab tööülesannete tõttu teatavaks saanud lapsevanemate, laste, töökaaslaste jt. 
inimeste eraisikuliste isikuandmete ning muu juurdepääsupiirangutega informatsiooni hoidmise eest
· vastutab tööülesannete täitmiseks eraldatud vahendite ja tööandja vara sihipärase 
kasutamise eest



	7. ERIPEDAGOOGI ÕIGUSED
· õigus vastavalt lapse parimatele huvidele, seadusandlusele ja tööeetikale otsustada, millist informatsiooni millise sihtgrupiga jagada.
· õigus tutvuda haridusasutuse dokumentatsiooniga ja külastada kõiki õppetegevusi.
· õigus osaleda regulaarselt enesearenduse ja -täienduse kursustel ning individuaalses või grupi kovisioonis/supervisioonis.
· õigus teha haridusasutuse juhtkonnale ja õpetajatele ettepanekuid laste arengu paremaks toetamiseks ning osaleda haridusasutuse arendustegevuses.
· õigus saada tööülesannete täitmiseks juhtkonnalt vajalikke andmeid, teavet ja dokumente ning vahendeid 



